שיחה:חוק זכויות החולה

message: דוד שי, אינני מבין מדוע שחזרת את העריכות שלי. גם בגרסה הראשונה תיארתי את מה שקובע החוק. אין זו "פרשנות", אלא החוק קובע בפירוש שהסמכות הניתנת לבית החולים היא "ליידע" בלבד - לפרסם את ההגבלות בשילוט ובאתר האינטרנט של בית החולים, ונוסף על כך "להסמיך עובד של בית החולים ליידע את הבאים בשערי בית החולים בדבר ההוראות". ברור לגמרי שגם לאחר התיקון אין לבית החולים סמכות למנוע הכנסת חמץ ממי שרוצה להכניסו על אף ההוראות.
זו גם עמדת משרד הבריאות, כפי שהוגשה לבג"ץ, וגם המשיב (ביה"ח לניאדו) אינו מערער על כך, ואף מצהיר כי לא נעשתה מצידו שום פעולה למנוע ממי שרצה להכניס חמץ לעשות זאת. במצב כזה, שבו אין מחלוקת בין המשיבים, לא צפוי בג"ץ לפסוק אחרת. לכן ראוי לפרט בערך את המשמעות המעשית של התיקון לחוק, כפי שעשיתי. Vitag - שיחה 15:10, 14 באפריל 2023 (IDT)
replies: text: ראה . החוק אומר "מנהל בית חולים רשאי לקבוע הוראות בדבר איסור או הגבלה של הכנסת חמץ למבנה בית החולים". זו סמכות רחבה מאוד. פסקה (ב) קובעת איך ההוראות יובאו לידיעת הציבור, אך אין בה שום קביעה שהסמכות היא ליידע בלבד. דוגמה: מנהל בית החולים רשאי לקבוע שאדם יורשה להגיע לבית החולים רק כאשר אין אתו כל תרמיל או תיק, מחשש שיש בהם חמץ, ואם נתן הוראה זו, פקח בשער בית החולים יכול לאסור כניסה של אדם שהגיע עם תרמיל. העובדה שבפועל מנהל לא ניצל סמכות זו אינה אומרת שהחוקמונע זאת ממנו. דוד שי - שיחה 20:23, 14 באפריל 2023 (IDT)
replies: text: :בפסקה ב' מפורטות הסמכויות, והן כוללות יידוע בלבד של המבקרים. אין בחוק שום סמכות מעבר לכך: "הוראות איסור או הגבלה של הכנסת חמץ יפורסמו באופן קבוע באתר האינטרנט של בית החולים, ואם אין אתר כאמור – באתר האינטרנט של משרד הבריאות, לפי מידע שיעביר אליו בית החולים, ובבית החולים יוצבו שלטים בדבר ההוראות האמורות; נוסף על כך, מנהל בית החולים רשאי להסמיך עובד של בית החולים ליידע את הבאים בשערי בית החולים בדבר ההוראות". במילים אחרות, החוק מאפשר רק לבקש מהמבקרים לכבד את ההגבלות, ואינו מתיר מניעה בפועל. Vitag - שיחה 21:34, 15 באפריל 2023 (IDT)
replies: text: ::אתה טועה בהבנת החוק. הסמכויות נקבעו בפסקה (א) של הסעיף, והן רחבות ביותר. פסקה (ב) אינה עוסקת בסמכויות, אלה רק בדרך להביא את ההגבלות לידיעת הציבור. דוגמה: לפי פסקה (א) רשאי מנהל בית חולים לקבוע שרק יראי שמים שאושרו על ידי בד"ץ רשאים להכניס תרמיל לבית החולים. לפי פסקה (ב) עליו להביא לידיעת הציבור את החלטתו זו בדרכים שמפורטות בפסקה. דוד שי - שיחה 22:22, 15 באפריל 2023 (IDT)
replies: text: :::לדבריך גם חוו"ד הזאת מוטעית? https://www.israelhayom.co.il/health/article/13881547 Vitag - שיחה 22:55, 15 באפריל 2023 (IDT)
replies: text: ::::יש בפרסום זה חלקים שאני מסכים אתם וחלקים שאינני מסכים אתם. אני מסכים שאסור לחפש אוכל בתיק, אבל סבור שמותר לומר לאדם "השאר את התיק שלך בחוץ" (יש ספריות שמציבות דרישה זו בפני הבאים בשעריהן, ואין סיבה שבתי חולים לא יוכלו להציב דרישה זו). כיוון שכך, ובהתאם לדברי לעיל, אני סבור שהמשפט "רק ליידע, לא יותר מכך" שגוי. דוד שי - שיחה 00:16, 16 באפריל 2023 (IDT)
replies: text: :::::בשונה מספריות, לא הגיוני לאסור הכנסת תיקים לבית חולים, ואתה מעלה אופציה שאינה נראית מציאותית. אבל בוא נעקוף את הבעיה בנוסח שלהלן:

text: :::::בתיקון מס' 13 לחוק נקבע שמנהל בית חולים רשאי לקבוע הוראות בדבר הגבלה של הכנסת חמץ למבנה בית החולים בפסח.[7] התיקון נעשה בעקבות פסק דין של בג"ץ שקבע שאין להתיר הגבלה כזו ללא הסמכה בחוק.[8] גם לאחר התיקון החוק אינו מתיר לבית החולים לחפש חמץ בתיקי המבקרים. משרד הבריאות הודיע כי "החוק אינו מאפשר להסמיך עובד למנוע כניסה של אדם או חמץ לבית החולים מטעמים הנוגעים לכשרות לפסח"[9].
replies: text: ::::::הוספתי משפט (שונה מזה שהצעת) לפי האסמכתא שלפנינו. דוד שי - שיחה 07:36, 16 באפריל 2023 (IDT)
thread_title:  התיקון בנושא החמץ